

|  |
| --- |
|  |
| **Všetkým záujemcom** |
|  |
|  |
|  |

Vec

Odpoveď na žiadosť o vysvetlenie SP č.1 k predmetu zákazky: **Robotický telemanipulátor pre miniinvazívne operačné výkony vrátane súvisiacich služieb** v súlade s § 48 zákona č. 343/2015 Z.z. Zákona o verejnom obstarávaní. Zákazka bola zverejnená vo vestníku verejného obstarávania Úradu pre verejné obstarávanie Bratislava č. 201/2024 zo dňa 10.10.2024, 24827 - MST a v Úradnom vestníku Európskej únie 607446-2024 zo dňa 09.10.2024;

Otázka č.1 k žiadosti o vysvetlenie SP č.1:

Po oboznámení sa s podmienkami verejnej súťaže s názvom: **„Robotický telemanipulátor pre miniinvazívne operačné výkony vrátane súvisiacich služieb“** vyhlásenej verejným obstarávateľom: Fakultná nemocnica s poliklinikou F. D. Roosevelta Banská Bystrica, so sídlom: Nám. Ludvika Svobodu 1, 975 17 Banská Bystrica, IČO: 00165549, oznámením o vyhlásení verejného obstarávania uverejnenom v Úr. Vestníku EU dňa 09.10.2024 pod číslom 607446-2024, si Vás úctivo dovoľujeme požiadať o úpravu zmluvných podmienok upravujúcich sadzbu DPH.

Po preštudovaní Súťažných podkladov sme vyrozumeli, že kritériom vyhodnotenia ponúk bude celková cena s DPH. Vychádzajúc z časti E Súťažných podkladov, uchádzač má pri oceňovaní predmetu ponuky do ceny započítať aj výšku DPH podľa zákona č. 2222004 Z.z. o dani z pridanej hodnoty v znení neskorších predpisov. **DPH pri predkladaní ponuky má sadzbu 20%.**

Vzhľadom na medializovanú konsolidáciu, jedným z konsolidačných opatrení je úprava sadzby DPH na 23% v prípade predmetu zákazky. Keďže uchádzač nebude mať nárok na úhradu dodatočných nákladov, ktoré si nezapočítal do ponuky (pričom dôvodne tieto náklady je možné predvídať, keďže súvisiace zákony sú už NR SR schválené a prezidentom SR podpísané), a zohľadňujúc aktuálnu právnu úpravu účinnú od 1.1.2025, ktorá zavádza 23% DPH, **dovoľujeme si požiadať verejného obstarávateľa o úpravu čl. 5 Kúpna cena a platobné podmienky v nasledovnom znení** (úprava bodov 5.1 až 5.5.) tak, aby zohľadňovala právnu úpravu účinnú od 1.1.2025:

* 1. Kúpna cena je medzi zmluvnými stranami dohodnutá v zmysle zákona č. 18/1996 Z. z. o cenách v znení neskorších predpisov a jeho vykonávajúcej vyhlášky MF SR č. 87/1996 Z. z. v znení neskorších predpisov.
	2. Kúpna cena je zmluvnými stranami dohodnutá ako cena za celý predmet kúpy, vrátane všetkých služieb spojených s dodaním tovaru a vrátane poskytovania záručného servisu, tak ako je uvedené v tejto zmluve a to vo výške:

CENA za celý predmet kúpy ......... eur bez DPH (slovom: .......... eur), **(ďalej aj ako „Kúpna cena“)**

* 1. Presná špecifikácia kúpnej ceny je uvedená v Prílohe č. 2 k tejto zmluve. Predávajúci predloží kupujúcemu do siedmich dní po uzatvorení tejto zmluvy podrobný aktualizovaný rozpočet predmetu kúpy, pokiaľ tento rozpis neobsahuje už Príloha č. 2. Predávajúcemu vzniká nárok na zaplatenie kúpnej ceny na základe riadneho dodania kompletného tovaru a všetkých služieb s tým súvisiacich, v súlade s touto zmluvou, po podpise Protokolu o odovzdaní a prevzatí kompletného tovaru podľa bodu tejto zmluvy.
	2. Kúpna cena za predmet kúpy bude hradená jednorázovo. Kúpna cena bude uhradená z vlastných prostriedkov verejného obstarávateľa. Lehota splatnosti faktúry je 60 dní od jej doručenia podľa ods. 5.14.
	3. **Ak je Predávajúci platiteľom DPH v Slovenskej republike, Kupujúci uhradí okrem Kúpnej ceny aj DPH vo výške stanovenej podľa právnej úpravy platnej v deň vzniku daňovej povinnosti. V prípade, že Predávajúci nie je platiteľom DPH v Slovenskej republike, Kupujúci odvedie DPH v súlade s právnou úpravou platnou v deň vzniku daňovej povinnosti.**

Takto upravené znenie kúpnej zmluvy jasne definuje kúpnu cenu ako cenu bez DPH, čím umožní fakturáciu / odvod DPH vo výške podľa platných predpisov v čase vzniku daňovej povinnosti / dodania prístroja, a to bez potreby uzatvárania dodatku k zmluve. Zároveň tak ostane zachované aj kritérium vyhodnotenia ponúk, keďže kúpna cena bez DPH je jeho súčasťou. Takáto úprava nebude mať vplyv na ocenenie predmetu zákazky, keďže podľa bodu E Súťažných podkladov všetci uchádzači budú predkladať ponuky so sadzbou 20% DPH.

Odpoveď k otázke č.1 k žiadosti o vysvetlenie SP č.1:

Verejný obstarávateľ po dôkladnom zvážení trvá na pôvodnom znení bodu 5.2 kúpnej zmluvy a považuje ho za postačujúci a dostatočne zrejmý.

Za predpokladu, ak by predávajúcim bol subjekt, ktorý nie je registrovaný ako platca DPH v Slovenskej republike, v návrhu zmluvy, ktorý bude súčasťou predkladanej ponuky uvedie len cenu za celý predmet kúpy v eur bez DPH.

Za predpokladu, ak by predávajúcim bol subjekt, ktorý je registrovaný ako platca DPH v Slovenskej republike, v návrhu zmluvy, ktorý bude súčasťou predkladanej ponuky uvedie: cenu za celý predmet kúpy v eur bez DPH,

DPH v eur podľa sadzby DPH platnej v čase predkladania ponuky,

cenu za celý predmet kúpy v eur s DPH.

Verejný obstarávateľ po dôkladnom zvážení pristúpil k úprave súťažných podkladov, a to v časti F Obchodné podmienky ako aj v editovateľnej forme kúpnej zmluvy, a to konkrétne v bode 5.5 kúpnej zmluvy. Zároveň verejný obstarávateľ zosúlaďuje s upraveným znením kúpnej zmluvy aj bod 7 časti E Spôsob určenia ceny Súťažných podkladov.

Mení sa:

5.5 Predávajúci je oprávnený požadovať len také zmeny dohodnutej kúpnej ceny, ktoré vyplývajú zo zmien daňových predpisov *(zmena výšky zákonnej sadzby DPH)*. Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.

Mení sa na:

5.5 Predávajúci je oprávnený požadovať len také zmeny dohodnutej kúpnej ceny, ktoré vyplývajú zo zmien daňových predpisov *(zmena výšky zákonnej sadzby DPH)*, a to za predpokladu, že je predávajúci registrovaný ako platca DPH v Slovenskej republike. V takomto prípade predávajúci fakturuje kúpnu cenu vrátane DPH, pričom stanovenie výšky DPH bude zohľadňovať platnú legislatívu v oblasti DPH v Slovenskej republike.

**Na základe uvedeného nedochádza k podstanej zmene v časti F Obchodné podmienky Súťažných podkladov ani v editovateľnej forme kúpnej zmluvy a ani v bode 7 časti E Spôsob určenia ceny Súťažných podkladov. Uvedená zmena je vyznačená farebne.**

**Verejný obstarávateľ má za to, že na základe vyššie uvedenej zmeny, nedochádza k podstatnej zmene v dokumentoch potrebných na vypracovanie ponuky.**

Inštitút vysvetlenia súťažných podkladov v zmysle § 48 ZVO ako vyplýva zo samotného označenia, slúži na vysvetlenie, objasnenie alebo spresnenie súťažných podkladov zadaných verejným obstarávateľom v procese verejného obstarávania.